கேள்வி: தீபக் சாந்து - தொழில் குறித்து விரிவாக சொல்லுங்கள்.
பதில்: இந்தியா குடியரசுத் தலைவர் பிரணப் முகர்ஜி மத்திய தகவல் ஆணையத்தின் முதல் பெண் தலைமைத் தகவல் ஆணையராக தீபக் சாந்திற்குப் பதவிப் பிரமாணம் செய்துவைத்தார். இப்பதவிக்கு வருவதற்கு முன்பாக இவர் முதன்மை பொது இயக்குநர் (ஊடகங்கள் மற்றும் தொடர்புகள்) , பத்திரிகை தகவல் பணியகம், இந்தியத் தொலைக்காட்சி நிறுவனம், அனைத்திந்திய வானொலி நிறுவனம் ஆகியவற்றின் செய்திப் பிரிவின் பொது இயக்குநர் போன்ற பதவிகளில் பணியாற்றினார். 2009 ஆம் ஆண்டு தகவல் ஆணையராக நியமிக்கப்பட்டார். கான் (பிரான்சு), பெர்லின், வெனிசு மற்றும் தோக்கியோ நடத்தப்பட்ட பன்னாட்டு திரைப்பட விழாக்கள், உருசியாவின் கெலென்ட்யிக் மற்றும் சைப்பிரசு நடந்த பயங்கரவாதம் மற்றும் மின்னணு ஊடகங்கள் பற்றிய பன்னாட்டு மாநாடு மற்றும் அட்லாண்டா, அமெரிக்கா, பீகிங் போன்ற இடங்களில் நடைபெற்ற செய்தியாளர்கள் சந்திப்புகள் உட்பட பல்வேறு நிகழ்வுகளில் இந்தியாவைப் பிரதிநிதித்துவப்படுத்தி உலகம் முழுவதும் தீபக் சாந்து விரிவாகப் பயணம் செய்துள்ளார்.